Cele mai importante evenimente din ultimele 24 de ore:
- Volodimir Zelenski: "Atacul cu dronă din Odesa ar fi putut fi evitat dacă Ucraina nu s-ar fi confruntat cu întârzieri în aprovizionarea cu arme"
- Un copil de trei ani și o femeie cu bebelușul ei, printre victimele care și-au pierdut viața în urma atacului cu dronă în Odesa
- Ofițeri de poliție ucraineni, ajunși la spital în urma atacului cu drone din Herson
- Germania verifică dacă o videoconferință secretă despre războiul din Ucraina a fost interceptată
Forțele ucrainene au doborât încă o aeronavă de atac Su-34 pe 2 martie, au declarat Forțele Aeriene. Anunţul a venit la aproape o oră după ce comandantul Forțelor Aeriene, Mikola Oleshchuk, a anunțat că au fost lansate rachete sol-aer asupra avioanelor rusești Su-34 și Su-35.
"Comandamentul Aerian de Est confirmă doborârea unui avion de vânătoare-bombardament Su-34. Din păcate, a fost doar unul", au transmis Forțele Aeriene pe Telegram.
Până acum Forțele Aeriene ucrainene au doborât 12 avioane de vânătoare Su-34, două avioane de luptă Su-35 și un avion spion militar rar A-50. O altă aeronavă A-50 a fost doborâtă cu o lună înainte.
Trei Su-34 au fost distruse într-o singură zi, pe 29 februarie, în estul Ucrainei. Un alt avion Su-34 a fost doborât în dimineața zilei de 1 martie, au transmis Forțele Aeriene.
Yuriy Ihnat, purtătorul de cuvânt al Forțelor Aeriene, a spus că Ucraina are acum "instrumente" pentru a distruge avioane "la distanțe destul de mari", explicând recenta creștere.
Război în Ucraina, 2 martie 2024 | Rusia a lansat opt drone de atac de tip Shahed din Marea Neagră spre oraşul Odesa
Război în Ucraina, 1 martie 2024 | Șeful Pentagonului avertizează: dacă Ucraina pierde războiul, NATO va lupta cu Rusia
Război în Ucraina, 29 februarie 2024 | Vladimir Putin: "Consecințele pentru potențialii invadatori ai Rusiei vor fi mult mai tragice decât în trecut"
Război în Ucraina, 28 februarie 2024 | Ursula von der Leyen: "Pentru UE, amenințarea unui război nu e exclusă"
Război în Ucraina, 27 februarie 2024 | Radu Tudor: NATO și UE nu vor discuta niciodată, instituțional, trimiterea de trupe în Ucraina